**LEPINGU LÕPETAMISE KOKKULEPE**

Käesolev lepingu lõpetamise kokkulepe („Kokkulepe“) on sõlmitud viimase digitaalallkirja kuupäeval järgmiste osapoolte vahel:

**AS Tallinna Lennujaam**, registrikood 10349560, aadress Tartu mnt 101, Tallinn 10112, Eesti, mida esindab juhatuse esimees Riivo Tuvike („Lennujaam“), ja

**Transpordiamet,** registrikood 70001490, aadress Valge tn 4/1, 11413 Tallinn, Lasnamäe linnaosa, Eesti Vabariik (**„Klient“**), mida esindab volituse alusel Kermo Vinnikov,

Lennujaam ja Partner nimetatakse edaspidi koos Poolteks ja eraldi Pooleks,

võttes arvesse, et

* Lennujaam ja Partner sõlmisid parkla kliendilepingu 07.10.2025.a. („Leping“);
* Pooled on otsustanud Lepingu kokkuleppel lõpetada.

Pooled on kokku leppinud järgnevas:

1. Pooled on võtnud vastu otsuse lõpetada Leping kokkuleppel alates 28.02.2026.
2. Kõik Poolte õigused ja kohustused, mis on sätestatud Lepingus selle lõppemise juhuks, samuti kohustused, mida Pool peab täitma ka pärast Lepingu lõppemist ning Lepingu sätted, mis oma iseloomust tulenevalt reguleerivad Poolte õigusi ja kohustusi ka pärast Lepingu lõppemist jäävad kehtima ka pärast käesoleva Kokkuleppe sõlmimist.
3. Pooled kinnitavad, et neil puuduvad teineteise vastu mistahes nõuded, välja arvatud käesolevas Kokkuleppes sätestatud, ja et nende poolt Kokkuleppele allakirjutanud isikutele on antud piisavad volitused selle Kokkuleppe sõlmimiseks kooskõlas õigusaktide, põhikirjade ning muude dokumentidega.
4. Pooled ja mistahes nende nimel tegutsevad isikud hoiavad tähtajatult konfidentsiaalsena Kokkuleppe tingimused ja igasuguse informatsiooni, mis nad on käesoleva Kokkuleppe sõlmimisega seonduvalt teiselt Poolelt saanud, ning ei avalda seda ühelegi kolmandale isikule, välja arvatud juhul, kui selle avaldamine on nõutav vastavalt seadustele või kui selleks on olemas teise Poole kirjalik nõusolek.
5. Kokkuleppele kohaldub Eesti õigus, see on sõlmitud eesti keeles ja allkirjastatud digitaalselt. Kokkulepe jõustub viimase digitaalallkirja kuupäevast.

|  |  |
| --- | --- |
| /allkirjastatud digitaalselt/ | /allkirjastatud digitaalselt/ |
| Riivo Tuvike | Kermo Vinnikov |
| Juhatuse esimees | Juhataja |
| AS Tallinna Lennujaam | Transpordiamet |